《李伯纪丞相挽诗三首 其三》
宋代·陈公辅

当时偶同罪，平昔岂相知。天下指为党，我公终不疑。

空怀荆渚乐，已失雁山期。此意凭谁诉，临风有泪垂。

作者简介：（1077—1142）宋台州临海人，字国佐。徽宗政和三年上舍及第。调平江府教授。钦宗靖康初，擢右司谏，言蔡京、朱勔罪，斥监合州税。高宗时，官至礼部侍郎。居官论事剀切，疾恶如仇。晚居乡里，著书自娱。有文集、奏议。